2015 amper rekordjaar vir groot aardbewingsArgieffoto Die groot aardbewing met ’n sterkte van 7,2 wat pas in die voormalige Sowjetrepubliek Tadjikistan voorgekom het, het die totale aardbewings vanjaar van 7 of meer op die momentmagnitudeskaal tot 20 laat styg. Die rekord sedert 2002 is 21 sulke aardbewings wat in 2010 opgestel is. Die jongste aardbewing het in ’n afgeleë, bergagtige gebied voorgekom, met Murghob, 109 km verder, die naaste noemenswaardige nedersetting daaraan. Tadjikistan is aan Afganistan se noordgrens geleë. Die skudding is ook in noordelike Pakistan en tot in Nieu-Delhi en ander plekke in Indië gevoel, maar geen berigte van skade of ongevalle is nog ontvang nie. Vroeëre berigte het bevestig dat geen skade aan Russiese basisse in Tadjikistan aangerig is nie. Bronne: Delhi News, Al Jazeera, USGS